Onkutlwile: Mme ke a bona gore le wena o batla go dira se se tshwanang. Fela jaaka ke buile, re setse re tlotlile ka dilo tse dintsi. Gongwe o sa ntse o na le dipotso dingwe. Ka sekai, re bone gore metlha e supa e amana le Bogosi jwa Modimo le gore e simologile ka 607 B.C.E. Mme gone, re itse jang gore metlha e supa e khutlile ka 1914? * Puo ya konokono mo thulaganyong eno e ne e na le setlhogo se se reng “Boifang Modimo Lo bo Lo mo Neye Kgalalelo,” e neelwa ke John E. Barr, yo o nang le lobaka lo loleele e le leloko la Setlhopha se se Laolang. O ne a tlotla ka Tshenolo 14:6, 7, e e reng: “Ka bona moengele yo mongwe a fofa mo gare ga legodimo, o ne a tshotse dikgang tse di molemo tsa bosakhutleng go di bolela e le mafoko a a itumedisang mo go ba ba nnang mo lefatsheng, le mo setšhabeng sengwe le sengwe le lotso le teme le batho, a bua ka lentswe le le kwa godimo a re: ‘Boifang Modimo lo bo lo mo neye kgalalelo, ka gonne nako ya gagwe ya go atlhola e gorogile.’”